ลืออีกแล้ว PAF เตรียมทำดีลพันธมิตรจีนถือหุ้นลุยธุรกิจพลังงาน
ลืออีกแล้ว PAF เตรียมทำดีลพันธมิตรจีนถือหุ้นลุยธุรกิจพลังงาน
9 มิ.ย. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า เกิดกระแสข่าวลือว่า บริษัท แพนเอเซียฟุตแวร์ จำกัด (มหาชน) หรือ PAF กำลังอยู่ในระหว่างทำดีลพันธมิตรกับประเทศจีนเพื่อเตรียมเข้าถือหุ้นขยายธุรกิจพลังงาน ทั้งนี้ แหล่งข่าวเผยว่า คาดว่ากลุ่มพาร์ทเนอร์เข้าเก็บหุ้นในกระดานบางส่วน และบางส่วนเตรียมเข้าซื้อ Private Placement (PP) หรือ แบบจัดสรรให้กับบุคคลในวงจำกัด
ทั้งนี้ ราคาหุ้น ณ เวลา 15.02 น.อยู่ที่ 3.98 บาท ลบ 0.10 หรือ 2.45% ด้วยมูลค่าการซื้อขาย 132.09 ล้านบาท โดยราคาหุ้น PAF ปรับตัวขึ้นต่อเนื่องนับตั้งแต่วันที่ 3 มิ.ย.58 เป็นต้นมาจากราคา 3.16 บาทและปรับตัวขึ้นเรื่อยๆ จนกระทั่งปรับตัวขึ้นแตะระดับสูงสุดที่ 4.28 บาทเมื่อวานนี้(8 มิ.ย.)